Diari Oficial de la Generalitat Valenciana


Sumari del DOGV 4250, del 16-05-2002 (2002/4993)

ORDE de 3 de maig de 2002, de la Conselleria d'Innovació i Competitivitat, per la qual es fan públics les línies de crèdit i l'import global màxim destinat a la concessió de subvencions per a accions estratègiques en matèria de consum per a l'exercici 2002.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4993


Data del document
:   03-05-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * suport econòmic
    * informació al consumidor
    * protecció del consumidor
    * consum
    * investigació
    * ajuda pública

ORDE de 3 de maig de 2002, de la Conselleria d'Innovació i Competitivitat, per la qual es fan públics les línies de crèdit i l'import global màxim destinat a la concessió de subvencions per a accions estratègiques en matèria de consum per a l'exercici 2002. [2002/F4993]
  
Amb data 28 de desembre de 2001, va ser publicada en el Diari Oficial de la Generalitat Valenciana l'Ordre de 18 de desembre de 2001 de la Conselleria d'Innovació i Competitivitat, per la qual s'estableixen les bases per a la concessió de subvencions per a accions estratègiques en matèria de consum per a l'exercici 2002.
  
Després de la publicació de la Llei de Pressupostos de la Generalitat per a l'exercici actual i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les mencionades ajudes, i també l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 18 de desembre de 2001, de la Conselleria d'Innovació i Competitivitat
  
ORDENE
  
Article únic
  
Per a l'exercici 2002 i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat Valenciana per al dit exercici, les ajudes establides per mitjà de l'Ordre de 18 de desembre de 2001, de la Conselleria d'Innovació i Competitivitat (DOGV de 28 de desembre de 2001), per la qual s'estableixen les bases per a la concessió de subvencions per a accions estratègiques en matèria de consum per a l'exercici 2002, es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 443.10, Protecció Consumidors i Qualitat de Béns i Serveis.
  
- Ajudes per a finançar despeses corrents derivades de la realització d'accions previstes en el títol II de l'ordre: línia T2435000. Import global màxim 260.415,70 euros.
  
- Ajudes a la inversió necessària per a accions previstes en el capítol II del títol II de l'ordre: línia T3078000. Import global màxim: 149.588,89 euros.
  
- Ajudes destinades a les accions previstes en l'article 21, 3.1. Línia T4637. Import global màxim: 180.300 euros.
  
- Ajudes destinades a les accions previstes en l'article 21, 3.2. Línia T4638. Import global màxim: 120.200 euros.
  
- Ajudes destinades a les accions previstes en l'article 21, 3.3. Línia T3076. Import global màxim: 60.100 euros.
  
València, 3 de maig de 2002
  
El conseller d'Innovació i Competitivitat,
  
FERNANDO V. CASTELLÓ BORONAT